'कलंक' का पहला सॉन्ग 'घर मोरे परदेसिया...', कुछ यूं दिखा बैकग्राउंड लुक- देखें Video  
कलंक का पहला सॉन्ग सोमवार को
करण जौहर ने दी जानकारी
'घर मोरे परदेसिया...' होगा रिलीज
बॉलीवुड स्टार्स वरुण धवन (Varun Dhawan), आलिया भट्ट (Alia Bhatt), संजय दत्त (Sanjay Dutt), माधुरी दीक्षित (Madhuri Dixit), सोनाक्षी सिन्हा (Sonakshi Sinha), सिद्धार्थ रॉय कपूर (Siddharth Roy Kapoor) जैसे दिग्गज कलाकरों की फिल्म 'कलंक' (Kalank) का पहला सॉन्ग सोमवार को रिलीज होने जा रहा है. मशहूर फिल्म प्रोड्यूसर करण जौहर (Karan Johar) ने अपने इंस्टाग्राम अकाउंट पर एक शॉर्ट वीडियो पोस्ट किया है. हालांकि इस वीडियो में सिर्फ म्यूजिक है और कोई भी लिरिक्स नहीं है. करण जौहर ने जानकारी दी है कि 'कलंक' (Kalank) फिल्म का पहला सॉन्ग 'घर मोरे परदेसिया' (Ghar More Pardesiya) सोमवार को करीब 11 बजे सुबह रिलीज कर दिया जाएगा.
 
A post shared by Karan Johar (@karanjohar) on Mar 17, 2019 at 12:02am PDT
 
करण जौहर (Karan Johar) ने जो वीडियो अपलोड किया है, उसमें बैकग्राउंड ही दिखाई दे रहा है. किसी का भी चेहरा सामने नहीं आया है. पीछे से चलते हुए बिल्कुल वरुण धवन (Varun Dhawan) ही नजर आ रहे हैं, जिन्होंने लाल रंग का कुर्ता पहन रखा है. कुछ सेकेंड के वीडियो में एक महल की रानी को पीछे से दिखलाया गया है. हालांकि यह चेहरा सोमवार को देखने को मिलेगा.
'कलंक (Kalank Teaser)' की कहानी 1945 की है, जब भारत अंग्रेजों के अधीन था. फिल्म प्रेम कहानी पर आधारित है. फिल्म में माधुरी दीक्षित बहार बेगम, संजय दत्त बलराज चौधरी, आलिया भट्ट रूप, सोनाक्षी सिन्हा सत्य चौधरी, वरुण धवन जफर और आदित्य रॉय कपूर देव चौधरी का किरदार निभा रहे हैं. फिल्म का सेट बहुत ही भव्य है और हालांकि टीजर में कहानी काफी उलझी हुई नजर आ रही है लेकिन करण जौहर ने फिल्म के सेट पर भरपूर पैसा लगाया है.
'कलंक (Kalank Teaser)' का बजट लगभग 80 करोड़ रुपये बताया जा रहा है. संजय दत्त और माधुरी दीक्षित की जोड़ी को परदे पर लगभग दो दशक बाद एक साथ देखा जा सकेगा. 'कलंक (Kalank)' को अभिषेक वर्मन ने डायरेक्ट किया है और फिल्म के प्रोड्यूसर्स में करण जौह और साजिद नाडियाडवाला हैं.